ཕ་ལ་ཧོ༔ སིད་དྷི་ཕ་ལ་ཧོ།
༄༅། །ན་མོ་གུ་རུ། སློབ་དཔོན་པདྨ་འབྱུང་གནས་ལ༔ ཇོ་མོ་མཁར་ཆེན་བཟའ་མཚོ་
རྒྱལ་གྱིས་ཞུས་པ༔ སློབ་དཔོན་ཆེན་པོ་ལགས དགེ་སྦྱོར་རྒྱུན་དུ་བྱེད་པ་ལ༔ ཞག་
གཅིག་ལ་དགེ་སྦྱོར་གྱི་ཡན་ལག་དུ་དང་ལྡན་པར་བགྱིད་འཚལ༔ ཅེས་ཞུས་པས༔ སློབ་
དཔོན་གྱི་ཞལ་ནས། དགེ་སྦྱོར་ཉམས་སུ་ལེན་པའི་གང་ཟག་གིས།
ཞག་གཅིག་ལ་དགེ
སྦྱོར་གྱི་ཡན་ལག་ཉི་ཤུ་རྩ་གཅིག་དང་ལྡན་པར་བྱེད་དགོས་གསུང༌། དེ་ཡང་རང་འཁོར་བ་ལ་
མི་འཇིགས། གཞན་འཁོར་བ་ལས་སྒྲོལ་བ་ལ། རྣམ་པ་ཐམས་ཅད་མཁྱེན་པའི་སངས་རྒྱས་
ཐོབ་དགོས༔ དེ་ཐོབ་པར་བྱེད་པ་ལ་ཆོས་སྤྱོད་དགེ་སྦྱོར་གྱི་ལམ་དུ་སློང་དགོས། དེ་ལ་ཆོས་
ཐམས་ཅད་ཀྱི་རྩ་བ་བྱང་ཆུབ་ཏུ་སེམས་བསྐྱེད་པ་གལ་ཆེ། སེམས་བསྐྱེད་དང་མ་འབྲེལ་བའི་
སེམས་བསྐྱེད་པ་ལ་ཕྱི་ནང་གསང་བ་གསུམ་ཡིན་གསུངས།
ཕྱིའི་སེམས་བསྐྱེད་པ་ནི་དགེ་
དགེ་སྦྱོར་ཐམས་ཅད་སྡོང་པོ་རྩ་བ་རུལ་བ་ལ་ཡལ་ཁ་མི་སྐྱེ་བ་དང་འདྲ་གསུང་ངོ༌། དེ་ལ་
སྦྱོར་གང་བྱེད་ཀྱང་། སྔོན་ལ་བདག་གི་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་
རྒྱས་ཐོབ་པར་བྱ། དེའི་ཆེད་དུ་སངས་རྒྱས་ཐོབ་པར་བྱ། ཚོགས་བསགས། སྒྲིབ་པ་
སྦྱང་། ལྷའི་སྐུ་སྒོམ་པ་ལ་སོགས་པའི་ཐོག་དྲངས། བར་དུ་དགེ་སྦྱོར་ཅི་བྱེད་ཀྱང་རྨི་ལམ་སྒྱུ
མ་ལྟ་བུའི་ཚུལ་བསྟན། མཇུག་རྫོགས་པའི་སངས་རྒྱས་སུ་བསྔོ་བ་གལ་ཆེ་གསུངས། ནང་
ལྟར་སེམས་བསྐྱེད་པ་ནི། ཆོས་ཉིད་ཡང་དག་པའི་དོན་སྤྲོས་པ་དང་བྲལ་བ་ཡིན་པ་ལ། དེ་
ལྟར་མ་རྟོགས་པ་རྩམས་སྙིང་རེ་རྗེ་སྙམ་པའི་སྙིང་རྗེ་དང༌།
ཀུན་ལ་ཁྱབ་པའི་བྱམས་པ་དང་
য 156 য

སྤྲེལ་ལོ་སྤྲེལ་ཟླ།
དེའི་དོན་ཐོབ་པར་བྱ་བའི་དགའ་བ་དང༌། དེའི་དོན་ཐོབ་ནས་མི་བཏང་བའི་བཏང་སྙོམས་དང་།
ཚད་མེད་པ་བཞིའི་ཐོག་དྲངས། བར་དུ་དགེ་སྦྱོར་ཅི་བྱེད་སྣང་སྟོང་དབྱེར་མེད། ཆུ་ཟླའམ།
འཇའ་ཚོན་ལྟ་བུའི་ཚུལ་བརྟེན། ཐ་མ་མི་དམིགས་པའི་རྒྱས་གདབ་གསུང་ངོ་། གསང་བའི
སེམས་བསྐྱེད་ནི། སེམས་ཉིད་རྣམ་པར་དག་པའི་དོན་ལ་ཕྱོགས་རིས་མེད་པའི་སེམས
བསྐྱེད། བར་དུ་ཆོས་ཐམས་ཅད་ཀྱིས་དོན་སྟོང་ཉིད་ནམ་མཁའ་ལྟ་བུའི་ཚུལ་བརྟེན། ཐ་མ་
ཞེན་ཆགས་བཅིངས་གྲོལ་མེད་པར་རྒྱས་གདབ་གསུངས། དེ་ཡང་སེམས་བསྐྱེད་དངོས་ཀྱི་
ལག་ལེན་ན༼ནི༽། ནངས་པར་ཐོ་རངས་ལངས་ལ། སེམས་བསྐྱེད་གསུམ་དོན་གྱི་ངོ་བོར་
སེམས་བསྐྱེད་ལ། སངས་རྒྱས་ཆོས་དང་ཚོགས་ཀྱི་མཆོག་རྣམས་ལ། །
བྱང་ཆུབ་མ་ཐོབ་བར་དུ་བདག་ནི་སྐྱབས་སུ་མཆི།
།བདག་གི་སྦྱིན་སོགས་བགྱིས་པའི་
བསོད་ནམས་འདི་དག་གིས། །འགྲོ་ལ་ཕན་ཕྱིར་སངས་རྒྱས་འགྲུབ་པར་བགྱིད། །ཞེས་ལན་
གསུམ་བརྗོད། མཇུག་དགེ་སྦྱོར་བསྔོ་བའི་དུས་སུ། བདག་གིས་སྦྱིན་སོགས་བགྱིས་པའི་
བསོད་ནམས་འདི་དག་གིས། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །ཅེས་ལན
གསུམ་བསྔོ། དེས་སེམས་བསྐྱེད་པའི་དགེ་བའི་རྩ་བ་ཐམས་ཅད་འཕེལ་ཞིང་ཆུད་མི་ཟ་བ་
ཡིན། ཤིན་ཏུ་གལ་ཆེ་གསུངས། སེམས་བསྐྱེད་རྒྱུན་གྱི་རྣལ་འབྱོར་བྱ་བ་ཡིན། སློབ་
དཔོན་གྱི་ཞལ་ནས་བདག་འཁོར་བ་ལ་མི་འཇིགས་པ་ལ་སྐྱེལ་མར་སྐྱབས་སུ་འགྲོ་བ་ལ་བརྟེན་
ནས་འགྲོ་དགོས་གསུངས། ཇོ་མོས་དེའི་གདམ་ངག་ཞུ་དང་བྱས་པས། དེ་ལ་ཆོས་ཐམས་
ཅད་ཀྱི་གཞི་སྐྱབས་འགྲོ་ཡིན་པས། སྐྱབས་འགྲོའི་སྡོམ་པ་མ་ཆགས་ན། ས་རྒོད་ལ་རྩི་བཏབ་
པས་སྐྱེ་བ་དང་འདྲ་གསུངས། དེ་ལ་སྐྱབས་སུ་འགྲོ་བ་ལ་ཕྱི་ནང་གསང་བ་གསུམ་ཡིན་
གསུངས། ཕྱིའི་སྐྱབས་གནས་སངས་རྒྱས་ཆོས་དང་དགེ་འདུན་གསུམ། ནང་གི་བླ་མ་ཡི་
དམ་མཁའ་འགྲོ་གསུམ། གསང་བའི་ལྟ་བ་བསྒོམ་པ་སྤྱོད་པ་གསུམ་ཡིན་གསུང༌། དེ་ལ་
དངོས་ཀྱི་ལག་ལེན་ནི། མདུན་གྱི་ནམ་མཁའ་ལ་རྟེན་གསུམ་སྐད་ཅིག་མས་བསམ་ལ།
157

སྤྲེལ་ལོ་སྤྲེལ་ཟླ།
སངས་རྒྱས་ཆོས་དང་དགེ་འདུན་གསུམ་ལ་སྐྱབས་སུ་མཆིའོ།
།བླ་མ་ཡི་དམ་མཁའ་འགྲོ་
གསུམ་ལ་སྐྱབས་སུ་མཆིའོ། །ལྟ་བ་སྒོམ་པ་སྤྱོད་པ་གསུམ་ལ་སྐྱབས་སུ་མཆིའོ། །ཅེས་
ལན་གསུམ་བརྗོད། དགེ་སྦྱོར་གང་བྱེད་ཀྱང་སྔོན་ལ་བྱ་བ་གལ་ཆེ་གསུངས། དེ་ཕྱི་ཡི་
དབང་དུ་བྱས་ན་ཚོགས་བསོགས་ཏུ་འགྲོ། ནང་གི་དབང་དུ་བྱས་ན་དབང་སྐུར་དུ་འགྲོ།
གསང་བའི་དབང་དུ་བྱས་ན་ཆད་པའི་ལྟ་བ་འགོག་པར་མི་འགྲོ་གསུངས།
སྐྱབས་འགྲོ་རྒྱུན་
གྱི་རྣལ་འབྱོར་བྱ་བ་ཡིན་ཏེ་ཤིན་ཏུ་གལ་ཆེ་གསུངས་སོ། །སློབ་དཔོན་གྱི་ཞལ་ནས། ལུས་
དེ་རྣམས་ཕྱི་ཡི་རྟེན་
ཀྱི་སྒྲིབ་པ་སྦྱོངས་བ་ལ་ཕྱག་འཚལ་བ་འདི་ཀ་གལ་ཆེ་གསུངས་སོ། །དེ་ལ་ཕྱག་ལ་ཕྱི་ནང་
གསང་བ་གསུམ་ཡིན་གསུང་། ཕྱིའི་ཕྱག་གི་ཡུལ། སངས་རྒྱས་ཆོས་དང་དགེ་འདུན་གསུམ།
ནང་གི་ཕྱག་གི་ཡུལ། བླ་མ་ཡི་དམ་མཁའ་འགྲོ་གསུམ། གསང་བའི་ཕྱག་གི་ཡུལ། སྐུ་ལྔ་
ཡེ་ཤེས་ལྔ་ཡིན་གསུང་། དེ་ལ་ཐང་སྐུ་ལ་སོགས་སྐུའི་རྟེན། པོ་ཏི་གླེགས་བམ་ལ་སོགས་
གསུང་གི་རྟེན། གདུང་རིང་བསྲེལ་ལ་སོགས་ཐུགས་ཀྱི་རྟེན། ཡང་ལུགས་སྐུ་ལྡེར་སོ་བྲིས་
སྐུ་ལ་སོགས་པ་སངས་རྒྱས་ཀྱི་རྟེན། པོ་ཏི་གླེགས་བམ་ཡིག་འབྲུ་ཆོས་ཀྱི་རྟེན། དགེ་སློང་།
དགེ་བསྙེན། དགེ་ཚུལ་དུ་བཞུགས་པ་དེ་དག་དགེ་འདུན་གྱི་རྟེན།
གསུམ་ཡིན། ནང་གི་རྟེན་གསུམ་ལ། བླ་མ་དངོས་སམ། སྐུ་འབག་སྐུའི་རྟེན། ཡི་དམ་
ལུགས་སྐུའམ་བྲིས་སྐུའི་སྡེར་སོ་སྐུའི་རྟེན། ཌཱཀི་ཆོས་སྐྱོངས་སྡེར་སོ་སྐུའི་རྟེན། དེ་རྣམས་ཀྱི་
བཀའ་རྒྱུད་གསུང་གི་རྟེན། ཕྱག་མཚན་ཐུགས་ཀྱི་རྟེན། གསང་བའི་རྟེན་གསུམ། རིགས་
ལྔའི་སྐུའི་རྟེན། ཨོཾ་ཨཱ་ཧཱུྃ་སྭ་ཧཱ། ལྔ་པོ་གསུང་གི་རྟེན། རྡོ་རྗེ་དྲིལ་བུ་ཐུགས་ཀྱི་རྟེན་ཡིན་
གསུང༌། དེ་ལ་ཕྱག་འཚལ་བ་དངོས་ཀྱི་ལག་ལེན་ནི། རྟེན་གོང་མ་རྣམས་ཡིད་ཀྱི་མདུན་གྱི་
ནམ་མཁའ་ལ་བསམ་ལ། ལུས་ཀྱི་སྒོ་ནས་ཡན་ལག་སྨན་༼མ༽ལྔ་ས་ལ་གཏུགས། ངག་
གི་སྒོ་ནས་ཕྱག་འཚལ་བསྟོད་པ་བརྗོད། ཡིད་ཀྱི་སྒོ་ནས་རྟེན་དེ་རྣམས་ཀྱི་ཞབས་སྤྱི་བོར་བླང་
པས་བདག་གི་སྒྲིབ་པ་ཐམས་ཅད་ཞབས་ལ་རེག་པ་ཙམ་གྱིས་དཀར་སངས་ལ་དག་པར་བསམ་
158

སྤྲེལ་ལོ་སྤྲེལ་ཟླ།
མོ། །ཕྱི་ལྟར་ཐ་མལ་ལུས་ཀྱི་ཕྱག་བཙལ། ནང་ལྟར་ན་ལུས་མང་པོར་སྤྲུལ་ནས་ཕྱག་བཙལ།
གསང་བ་ལྟར་སེམས་མཉམ་པ་ཉིད་ཀྱིས་ཕྱག་བཙལ་ལོ། །ཚིག་འདི་སྐད་བརྗོད། སྐྱོབ་པ་བླ་
མེད་སངས་རྒྱས་རིན་པོ་ཆེ། །སྒྲུབ་པ་བླ་མེད་དམ་ཆོས་རིན་པོ་ཆེ། །འདྲེན་པ་བླ་མེད་དགེ་
འདུན་རིན་པོ་ཆེ། །མཆོད་གནས་དཀོན་མཆོག་གསུམ་ལ་ཕྱག་འཚལ་ལོ། །བརྒྱུད་པའི་རྩ་
བ་བླ་མ་རྗེ། །དངོས་གྲུབ་འབྱུང་བ་ཡི་དམ་ལྷ། །ལེགས་བྱིན་རློབ་པའི་མཁའ་འགྲོ་མ། །རྩ་བ་
གསུམ་ལ་ཕྱག་འཚལ་ལོ། །དམིགས་མེད་ཆོས་ཀྱི་སྐུ་ལ་ཕྱག་འཚལ་ལོ།
རྫོགས་པའི་སྐུ་ལ་ཕྱག་འཚལ་ལོ། །ཅིར་ཡང་སྤྲུལ་པའི་སྐུ་ལ་ཕྱག་འཚལ་ལོ། །མི་འགྱུར་རྡོ་
།ལོངས་སྤྱོད་
རྗེའི་སྐུ་ལ་ཕྱག་འཚལ་ལོ། །མངོན་པར་བྱང་ཆུབ་སྐུ་ལ་ཕྱག་འཚལ་ལོ། །ཚོགས་གཉིས་
རྫོགས་ནས་ཡོན་ཏན་མཐར་ཕྱིན་པ། །སྐུ་དང་ཡེ་ཤེས་མཆོག་ལ་ཕྱག་འཚལ་ལོ། །ཞེས་པ་
ལ་སོགས་པས་ཕྱག་འཚལ་ལོ།
།ཕྱག་འཚལ་བ་ལ་ལུས་ངག་ཡིད་གསུམ་ཀ་ཚང་བ་ཡིན་
པས། སྒྲིབ་པ་སྦྱོང་བ་ལ་འདི་ཀ་གལ་ཆེ་ཕྱག་འཚལ་བ་རྒྱུན་གྱི་རྣལ་འབྱོར་བྱ་བ་ཡིན། ཤིན་
ཏུ་གལ་ཆེ་གསུང༌། སློབ་དཔོན་གྱི་ཞལ་ནས། ཆོས་སྤྱོད་ཐམས་ཅད་བསྡུས་པ་བདུན་རྣམ་
དག་ཡིན་པས། ཤིན་ཏུ་གལ་ཆེ་གསུང༌། དེ་ལ་བདུན་རྣམ་དག་གི་གྲངས་ནི། མཁྱེན་པར་
གསོལ་བ་དང་གཅིག ལུས་དབུལ་བ་དང་གཉིས། སྡིག་པ་བཤགས་པ་དང་གསུམ། རྗེས་
སུ་ཡི་རང་བ་དང་བཞི། ཆོས་ཀྱི་འཁོར་ལོ་བསྐོར་བ་གསོལ་བ་གདབ་པ་དང་ལྔ། མྱ་ངན་
ལས་མི་འདའ་བར་གསོལ་བ་གདབ་པ་དང་དྲུག
བྱང་ཆུབ་མཆོག་ཏུ་སློབ་པ་དང་བདུན་
ནོ། །བདུན་གྱི་གྲངས་ཡིན། རྣམ་པ་ནི་ཏིང་ངེ་འཛིན་གྱི་ཆོ་འཕྲུལ་ཡིན། དག་པ་ནི་དང་པོ་
གསུམ་ནི་བདག་གི་དོན་དུ་བསྒོམ། ཕྱི་མ་བཞི་ནི་གཞན་དོན་དུ་བསྔོ་གསུང་། དེ་ནི་ཕྱིའི་ཡན
ལག་བདུན་པའོ། །ནང་གི་ཡན་ལག་བདུན་པ་ནི། དཀྱིལ་འཁོར་གྱི་ལྷ་ཚོགས་ཀྱིས་བདག་
ལ་ཐུགས་རྗེ་བཟུང་དུ་གསོལ་སྙམ་པ་དང༌། བདག་གི་ལུས་འདི་ཕུལ་བས། ཡེ་ཤེས་ཀྱི་
ལུས་སུ་བྱིན་གྱིས་བརླབས་ཏུ་གསོལ་སྙམས་དུ་བསྒོམ་པ་དང་།
བདག་གི་སྡིག་པ་ཅི་
159

སྤྲེལ་ལོ་སྤྲེལ་ཟླ།
བགྱིས་པ་ཐམས་ཅད་ཡི་དམ་ལྷ་ཡི་སྤྱན་སྔར་བཤགས་སྙམ་པ་དང༌། ཡི་དམ་གྱི་ལྷས་འགྲོ་
བའི་དོན་མཛད་དུ་གསོལ་སྙམ་པ་དང་། ཡི་དམ་ལྷས་འགྲོ་བའི་དོན་དུ་ཆོས་བཤད་དུ་གསོལ་
སྙམ་པ་དང་། དགེ་བའི་རྩ་བ་འདི་དག་གིས་སེམས་ཅན་ཐམས་ཅད་བླ་ན་མེད་པའི་བྱང་ཆུབ་
ཐོབ་པར་གྱུར་ཅིག་སྙམས་པ་དང་། བདག་གི་ཕན་བདེ་ཙམ་གྱི་དོན་དུ་མི་བསྔོ་བླ་ན་མེད་པའི
བྱང་ཆུབ་ཀྱི་དོན་དུ་བསྔོ་སྙམས་པའོ།
།གསང་བའི་ཡན་ལག་བདུན་ནི། ཐ་དད་མི་
དམིགས་པའི་མཁྱེན་པར་གསོལ་བ་དང༌། ལུས་ལ་ཆགས་པ་མེད་པར་ལུས་འབུལ་བ་དང་།
བཤགས་པ་བྱ་བ་དང་འཆགས་བྱེད་རྣམས་རང་བཞིན་མེད་པར་བཤགས་པ་དང་། བདག་
དང་བདག་མེད་པར་རྗེས་སུ་ཡི་རང་བ་དང་ ། སྒྱུ་མ་ལྟ་བུའི་སངས་རྒྱས་ལ་བྲག་ཆ་ལྟ་བུའི་
ཆོས་རྣམས་བསྐུལ་བ་དང༌། འཁོར་བ་སྤྲུལ་པ་བཞིན་དུ་སེམས་ཅན་སྒྱུ་མའི་དོན་དུ་བཞུགས་
སུ་གསོལ་བ་དང༌།
ཆོས་ཀྱི་དབྱིངས་དཔག་ཏུ་མེད་པའི་དགེ་བ་ཐམས་ཅད་ཡོངས་སུ་བསྔོ་
བའོ། །དེ་ཡང་བདུན་རྣམ་དག་དངོས་ཀྱི་ལག་ལེན་ནི། བདེ་བཤེགས་སྙིང་པོ་འགྲོ་ཀུན་ཡོངས་
ལ་ཁྱབ། །སེམས་ནི་རྒྱ་ཆེན་མཆོག་ཏུ་རབ་བསྐྱེད་དེ། །འགྲོ་བ་འདི་དག་མ་ལུས་སངས་རྒྱས་
རྒྱུ། །འདི་ན་སྣོད་མིན་སེམས་ཅན་གང་ཡང་མེད། །བཞེངས་ཤིག་བཞེངས་ཤིག་སྟོབ་བཅུ་
མངའ་བའི་ལྷ། །དུས་ལས་མི་འདའ་ཐུགས་རྗེའི་དབང་གིས་ན། །སེམས་ཅན་དོན་ལ་དགོངས་
པའི་བླ་མེད་དཀོན་མཆོག་གསུམ། །ཡིད་ཀྱིས་སྤྲུལ་གྱིས་དམིགས་པའི་གནས་འདི་རུ། །མ་
ལུས་འཁོར་དང་བཅས་ཏེ་གཤེགས་སུ་གསོལ། །བདག་དུས་འདི་ནས་བཟུང་སྟེ་མགོན་པོ་ཁྱེད་
ཀྱི་བཀའ་བཞིན་བྱེད། །བྱིན་གྱིས་བརླབ་པར་མཛད་དུ་གསོལ། །སངས་རྒྱས་ཆོས་དང་དགེ་
འདུན་དང༌། །བྱང་ཆུབ་སེམས་པའི་ཚོགས་རྣམས་ལ། །སྒོ་གསུམ་བཏུད་དེ་ཕྱག་འཚལ་ལོ། །
མཆོད་པ་བླ་ན་ཡོད་པ་དང་། །མཆོད་པ་བླ་ན་མེད་པ་ཡིས། །རྒྱ་ཆེན་ཤིན་ཏུ་མངའ་བ་ཡི། །
དཀོན་མཆོག་གསུམ་ལ་མཆོད་པར་བགྱི། །དཀོན་མཆོག་གསུམ་ལ་སྐྱབས་སུ་མཆི། །སྡིག་
པའི་ལས་ལས་ལྡོག་བགྱིད་ཅིང་། །བསོད་ནམས་ཐམས་ཅད་ཡོངས་སུ་བཟུང༌། །ལུས་ཅན་
য 160

སྤྲེལ་ལོ་སྤྲེལ་ཟླ།
རྣམས་ཀྱི་བསོད་ནམས་དག །ཀུན་ལ་རྗེས་སུ་ཡི་རང་ངོ་། །བདག་གི་སྤྱི་བཏུད་ཐལ་སྦྱར་
ཏེ། །ཆོས་ཀྱི་འཁོར་ལོ་བསྐོར་སླད་དུ། །ཚངས་པ་བཞིན་དུ་གསོལ་བ་འདེབས། །འགྲོ་གནས་
རབ་ཏུ་བཞུགས་སླད་དུ། །རྫོགས་པའི་སངས་རྒྱས་རྣམས་ལ་གསོལ། །དེ་ལྟར་བརྗོད་པའི་
བསོད་ནམས་དང༌། །བདག་གིས་བགྱིས་དང་མ་བགྱིས་གང༌། །དེས་ནི་སེམས་ཅན་ཐམས་
ཅད་ཀྱང་། །བླ་ན་མེད་པའི་བྱང་ཆུབ་ཤོག །ཅེས་བརྗོད་དོ། །བདུན་རྣམ་དག་གིས་དགེ་ནས་
ཚོགས་བསགས་པའི་རྣལ་འབྱོར་བྱ་བ་ཡིན། ཤིན་ཏུ་གལ་ཆེ་གསུངས་སོ། །
སློབ་དཔོན་གྱི་ཞལ་ནས། བདེ་བར་གཤེགས་པའི་བཀའ་འདོན་པ་འདི་ཤིན་ཏུ་གལ་ཆེ། དེ་
ལ་བཀའ་ཕྱི་ནང་གསང་བ་གསུམ་ཡིན། བཀའ་མདོ་སྡེ། བཀའ་ལུང་སྡེ། བཀའ་རྒྱུད་སྡེ
གསུམ། དེ་ལ་ཆོས་དང་བཀའ་ཐམས་ཅད་བསྡུས་པ་ཡི་གེར་འདུས། ཡི་གེ་ཨ་རུ་འདུས།
ཨ་སྐྱེ་བ་མེད་པའི་ཡི་གེ་ཡིན་པས། འདི་ཀས་ཆོག་གསུང་། དེ་ལ་ཕྱི་མདོ་སྡེ་ལྟར་ཨ་འདོན
པ། ནང་རྒྱུད་སྡེ་ལྟར་ཨ་བཀླག་པ། གསང་བ་ལུང་གི་སྡེ་ལྟར་ཨ་བསྒོམ་པ་དང་གསུམ་ཡིན་
གསུངས། དེ་ཡང་ཨ་མདོ་སྡེ་ལྟར་འདོན་པ་ནི། མདོ་སྡེ་ལ་དྲང་དོན་དང་ངེས་དོན་གཉིས།
ངེས་དོན་ལ་ཕ་རོལ་ཕྱིན་པར་འདུ། ཕ་རོལ་ཏུ་ཕྱིན་པ་བསྡུས་པ་ཡི་གེ་ཨ་ལ་འདུས་པར་
གསུངས་པ་ཡིན། དེ་ལ་ཨའི་འདོན་ཐབས་འདི་གལ་ཆེ་གསུང༌། དེ་ལ་ངེས་པ་རྣམ་པ་
གསུམ། བཞག་ཐབས་རྣམ་པ་གསུམ་གལ་ཆེ་གསུང༌།
དབུགས་ངེས་པ་རྒྱུན་ཅིག གྲངས་ངེས་པ་ཉི་ཤུ་རྩ་གཅིག
དེ་ལ་དུས་ངེས་པ་དྲོ་གོང་
བཞག་ཐབས་གསུམ་ལས།
སེམས་སྟོང་གསལ་ལ་བཞག ངག་གྲགས་སྟོང་ལ་བཞག ལུས་མཉམ་བཞག་ལ་བཞག་
གོ །དེ་ལྟར་ཨ་ཉི་ཤུ་རྩ་གཅིག་པོ་འདི། རྒྱས་པ་འབུམ་ཚར་གཅིག་དང་བསོད་ནམས་མཉམ
གསུང༌། ཕན་ཡོན་ཚེ་འདི་ལ་ཆགས་ཆེ་བ་དང་། རྨི་ལམ་ངན་པ་དང་། ལྟས་ངན་པ་དང་།
དུས་མ་ཡིན་པར་འཆི་བ་དང་། བགེགས་ཀྱི་སྦྱོར་བ་ཐམས་ཅད་ཀྱིས་མི་ཚུགས་གསུང་།
ཚེ་ཕྱི་མ་ལ་མཚམས་མེད་པ་ལ་སོགས་པའི་སྡིག་པ་དང༌། ཆོས་ལ་བརྟེན་པའི་སྡིག་སྒྲིབ་
য 161

སྤྲེལ་ལོ་སྤྲེལ་ཟླ།
ཐམས་ཅད་བྱང་བ་ཡིན་གསུང་། ནང་གསང་སྔགས་ལྟར་ཨ་བཀླག་པ་ནི། དམིགས་པ་རྣམ་
པ་གསུམ་ལས། ཡིད་ཀྱིས་མདུན་གྱི་ནམ་མཁའ་ལ་ཨ་དམིགས་ལ། ངག་གིས་ཨ་རང་བྱུང་
ཏུ་བཀླག་པ་དང༌། ལུས་ཀྱིས་སྣང་སྟོང་ཨ་རང་གསལ་ལ་དམིགས་ལ། ཨ་བརྒྱ་རྩ་བརྒྱད་
བཀླག དེས་ནི་ཨ་ཡི་སྒོ་ནས་སྡིག་སྒྲ